લોકો વાસી ઉત્તરાયણની મજા માણી રહ્યા હતા ત્યારે બપોર બાદ એક બ્રેકિંગ ન્યૂઝ આવ્યા કે વીએચપીના નેતા ડૉ.પ્રવીણ તોગડિયા ગુમ થયા છે. જેમને સરકારી સુરક્ષા આપવામાં આવી છે તેવા એક નેતા આ રીતે ગુમ થઈ જાય તે વાત ઝડપથી કોઈને ગળે ઊતરતી ન હતી. અફવાઓ અને અનેક તર્ક વચ્ચે મોડી રાત્રે તોગડિયા અર્ધબેભાન હાલતમાં મળી આવતા વીએચપીના કાર્યકરોનો ઉશ્કેરાટ હળવો થયો અને સુરક્ષા એજન્સીઓએ પણ રાહત અનુભવી હતી. લગભગ ૧૧ કલાક સુધી વીએચપીના નેતા જે રીતે ગુમ થયા અને એકલા રિક્ષામાં ફર્યા અને રાત્રે બેભાન હાલતમાં હૉસ્પિટલે પહોંચ્યા. ત્યાર બાદ બીજા દિવસે મંગળવારે સવારે પ્રેસ બોલાવીને જે બયાન આપ્યંુ તે આખા ઘટનાક્રમે અનેક સવાલો સર્જયા છે. આ સવાલો અને રહસ્ય પરથી તો ખુદ ડૉ. તોગડિયા અને સરકાર જ પરદો ઊંચકી શકે તેમ છે.